《游东龛岩赋十景诗 其七 铜环鲤》
明代·唐文凤

放生湖中有金鲤，身带铜环弄清泚。年多变态神化龙，三十六鳞云气起。

已能济世成甘霖，令公涵育恩泽深。白波茫茫不复见，千年空负琴高心。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。